Shavkat Mirziyoyevning 2017 yil 13 apreldagi qaroriga ko‘ra, Yusupaliyev Bahodir Qahramonovich O‘zbekiston Respublikasi Sog‘liqni saqlash vazirining birinchi o‘rinbosari etib tayinlandi. Sog‘liqni saqlash vazirligi axborot xizmati ma’lumotiga ko‘ra, Yusupaliyev O‘zbekiston Respublikasi Vazirlar Mahkamasining departament mudiri sifatida faoliyat yuritib kelayotgan edi. Shu vaqtgacha Sog‘liqni saqlash vazirining birinchi o‘rinbosari lavozimida faoliyat yuritib kelayotgan Xadjibayev Abduhakim Mo‘minovich O‘zbekiston Respublikasi Sog‘liqni saqlash vazirining o‘rinbosari — Respublika shoshilinch tibbiy yordam ilmiy markazi bosh direktori lavozimiga tayinlandi.